**APÁTISTVÁNFALVA**

SZLOVÉN KISEBBSÉGI TELEPÜLÉSI ÖNKORMÁNYZAT

8/2003.(XII.10.)számú

rendelete

Módosította: a 7/2011(XI.29) a 14/2013(XI.25) és a 12/2015.(VI.19.)önkormányzati rendelet

A MAGÁNSZEMÉLYEK KOMMUNÁLIS ADÓJÁRÓL

[[1]](#footnote-1)Apátistvánfalva KözségÖnkormányzatának Képviselő-testülete az Alaptörvény 32. cikk (2) bekezdésében meghatározott feladatkörében eljárva a Magyarország helyi önkormányzatokról szóló 2011. évi CLXXXIX. törvény 13. §. (1) 13. pontjában kapott felhatalmazás alapján a következőket rendeli el

 **1.§**

1. Az adó bevezetésének célja: a költségvetés pénzeszközei kiegészítése a helyi infrastruktúra fejlesztésére, és a települési szilárd hulladék kezelése.
2. Az önkormányzat a befizetett kommunális adót
* részben a lakossági szilárd hulladék szállítási költségeinek pótlására a 6/2003.

(XII.10)sz. rendelet szerint,

* részben a községi utak javítására, karbantartására használhatja fel.

**2.§**

Kommunális adókötelezettség terheli azt a magánszemélyt, aki az önkormányzat területén

1. magánszemély tulajdonában lévő lakással
2. nem magánszemély tulajdonában álló lakás bérleti jogával rendelkezik.

**3.§[[2]](#footnote-2)**

Az adókötelezettség

* a használatbavételi, illetőleg a fennmaradási engedély **jogerőre emelkedését** követő év első napján,
* az engedély nélkül épült, vagy a nélkül használatba vett építmény esetében a tényleges használatbavételt követő első napján,
* a lakásbérleti jog esetén a lakásbérleti jogviszony létrejöttét követő év első napján

keletkezik.

Megszűnik az adókötelezettség

* az építmény megszűnése évének utolsó napján
* az építménynek az év első felében történő megszűnése estén a félév utolsó napján
* a lakásbérleti jogviszony megszűnése utolsó napján
* a jogviszonynak az év első felében történő megszűnése esetén a félév utolsó napján.

Az építmény használatának szüneteltetése az adókötelezettséget nem érinti.

**4.§**

[[3]](#footnote-3)A adó évi mértéke adótárgyanként: 5000 Ft.

**5.§**

(1) Az adózó, illetve az 1990. évi XCI. törvény ( a továbbiakban: Art.) 25.§ (2) bekezdése

 alapján az adó megfizetésére kötelezett személy átmeneti, neki fel nem róható fizetési

 nehézsége esetén fizetési halasztást, vagy részletfizetést kérhet.

 Az adóhatóság akár pótlékköteles, akár pótlékmentes fizetési halasztást, részletfizetést

 akkor engedélyezhet, ha a fizetésre kötelezett igazolja vagy valószínűsíti, hogy az adó

 azonnali vagy egyösszegű megfizetése családi, jövedelmi, vagyoni és szociális körülményeire

 is tekintettel aránytalanul súlyos megterhelést jelentene.

(2)Az adóhatóság a magánszemély kérelme alapján az őt terhelő, esedékessé vált, de meg nem fizetett adótartozást, a bíróságot, pótlékot mérsékelheti vagy elengedheti, ha megfizetése az adózó, valamint az adó megfizetésére kötelezett más személy és a vele együtt élő közeli hozzátartozók megélhetését súlyosan veszélyezteti.

Az (1) és (2) bekezdésben említett méltányossági kérelem elbírálására a jegyző, a fellebbezés esetében a képviselőtestület jogosult.

**6.§**

1. Az adózó köteles az adókötelezettséget annak keletkezésétől számított 15 napon belül az adóhatóságnak bevallani.

A bevallást az e célra szolgáló nyomtatványon, írásban kell megtenni.

1. Az adózónak az adókötelezettséget érintő változásról- az adóévet követő 15 napon belül,

 az előírt nyomtatványon - tájékoztatni kell az adóhatóságot.

1. Az adót félévenként, két egyenlő részletben az adóév március 15-ig, illetve szeptember 15-ig kell az önkormányzat számlájára megfizetni.

**7.§**

(1) Ha az adózó iratai hiányosak vagy rendezetlenek, illetve a nyilvántartásai pontatlanok vagy

 hiányosak és így az adókötelezettség megállapítására alkalmatlanok, az adóhatóság

 megfelelő határidő tűzésével kötelezi az adózót, hogy iratait, nyilvántartásait a jogszabályok-

 ban foglalt előírásoknak megfelelően rendezze , pótolja, illetőleg javítsa. A

 határidő az ellenőrzés határidejébe nem számít bele.

1. Az adóhatóság az ellenőrzés során szakértőt vehet igénybe.

Záró rendelkezések

**8.§**

 (1) Ez a rendelet a kihirdetése napján lép hatályba, de rendelkezéseit 2004. január 1. napjától

 kell alkalmazni.

 [[4]](#footnote-4) (2)E rendeletben nem szabályozott kérdésekben a helyi adóról szóló 1990 évi C törvény

 alapján kell eljárni.

 (3)A 2004. január 1. napjától hatályát vesztik az önkormányzat 5/1995.(VII.19) és a 8/2002.

(XII.12) számú rendeletei.

(4)A rendelet a kihirdetéséről a Körjegyző gondoskodik a Körjegyzőségen történő kifüggesztésével.

A 12/2015.(VI.19.) önkormányzati rendelet 2015. július 01.napján lép hatályba.

Ez a rendelet 2015 . július 01. napján lép hatályba.

1. Módosította : 12/2015.(VI.19.) Önk. rendelet . Hatályos 2015. július 1.-től [↑](#footnote-ref-1)
2. Módosította : 12/2015.(VI.19.) Önk. rendelet 1.§-a.. Hatályos 2015. július 1.-től [↑](#footnote-ref-2)
3. Módosította : 14/2013.(XI.25.) Önk. rendelet 1.§.-a. Hatályos 2014. január 1.-től. [↑](#footnote-ref-3)
4. Módosította: a 7/2011 (XI.29.) Önk. rendelet 2.§.- a. Hatályos 2011. november 29. [↑](#footnote-ref-4)